钦定古今图书集成/理学汇编/文学典/第105卷 > 余文献
## 钦定古今图书集成/理学汇编/文学典/第105卷 > 余文献

按《江西通志》：“文献，字可征，别号九厓，德化人，进士。博
学善为文，与娄东、济南颉颃，海内争传之。性至孝，官
大参，遂请养，筑慈寿堂，奉大夫人欢，旦夕不离左右。
居艰，凡四方书问，皆不忍答。服阕，乃稍稍补谢焉。方
是时，分宜严嵩柄国，以公同乡才名噪甚，遣子世蕃
招致之，绝不一往。官兵部时，员外郎杨继盛得罪，嵩”
致之死地，凡狱中饮食、药饵及家人安置抚绥，一出
于文献，冒难犯忌，不恤也。事见《椒山自序》《年谱》中。